
A Művész

Tudományág: művészettörténet
A kurzus a művészi identitás problémáira reflektál, beleértve a művészi szerepjátszás kérdését és a művészkép változását a különböző korszakokban. A történelem során a művész fogalma is folytonosan alakult, így szót ejtünk a művészek és a mesteremberek közti határról. Az előadássorozat átfogó elemzésekkel és esettanulmányokkal mutatja be a problémakör szerteágazó aspektusait.   

Az előadások szerdai napokon 17 órakor kezdődnek.
	Dátum
	A kurzus előadásai
	Előadó

	Szeptember 9.
	Tudjuk-e ki volt Pheidiasz? Az ókori művész és amit ma megtudhatunk róla
	Bencze Ágnes

	Szeptember 16.
	Apellész legendája
	Bencze Ágnes

	Szeptember 23.
	Névtelen volt-e a középkori művész? 
	Szakács Béla Zsolt

	Szeptember 30. 
	Hol a művész? Ifj. Hans Holbein családi portréja és ami mögötte van
	Mezei Emese

	Október 7.
	Catharina van Hemessen és a 16. század nőművészei
	Mezei Emese

	Október 28.
	Művészi önarckép és identitás a reneszánszban
	Kovács Imre

	November 4.
	A virtuóztól a mesteremberig: Rembrandt önarcképei
	Jernyei Kiss János

	November 11.
	Női önarcképek - klasszikus minták helyett alternatív stratégiák (Reneszánsztól a modernizmusig)
	Kopócsy Anna

	November 18.
	A reneszánsz művész mint példakép a 19. századi művészetben
	Kovács Imre

	November 25.
	A művész alakja 19. századi novellákban
	Bizzer István

	December 2.
	A művész képe a posztmodern korban
	Bizzer István

